OzLabs/hebrew-wiki-articles huggingface dataset:
דיאטה דלת פחמימות

דיאטות דלות פחמימות מגבילות את הצריכה של כמות המזונות העשירים בפחמימות - כגון [[לחם]]
דיאטה דלת-פחמימות (באנגלית: Low-carbohydrate diet) היא אורח חיים תזונתי המגבילה את צריכת הפחמימות ביחס לתזונה הממוצעת. מזונות עשירים בפחמימות (למשל סוכר, לחם, ופסטה) נצרכים בכמות מוגבלת אם בכלל בדיאטות הללו, והם לרוב מוחלפים במזונות המכילים אחוז גבוה יחסית של שומנים וחלבונים (למשל, בשר, עופות, דגים, רכיכות, ביצים, גבינה, אגוזים, וזרעים), וכמו גם מזונות המכילים כמויות קטנות יחסית של פחמימות (למשל תרד, כרוב עלים, וסלק עלים).

אין הסכמה חד משמעית לגבי כמות הפחמימות האידיאלית בדיאטות דלות פחמימות. לפי האקדמיה האמריקאית לרופאי משפחה דיאטות דלות פחמימות צריכות לכלול לכל היותר 20% פחמימות מסך כמות המזון שצורכים.<ref name=aafp></ref>

אין הוכחות חד משמעיות לכך שדיאטות דלות פחמימות מעניקות יתרונות בריאותיים מסוימים, מלבד ירידה במשקל, כאשר יש הטוענים שהירידה במשקל נקבעת בעיקר מהגבלת כמות הקלוריות הנצרכת מדי יום לאורך תקופה, ולא בהכרח מסוג האוכל שאוכלים.<ref name="Thom2017"></ref>

== דיאטות דלות פחמימות בולטות ==
* דיאטת אטקינס - דיאטה דלת פחמימות שפותחה על ידי ד"ר רוברט אטקינס.
* הדיאטה הקטוגנית - נחשבת לגרסה קיצונית יחסית של דיאטה דלת פחמימות. הדיאטה פותחה במקור כדיאטה מיוחדת לטיפול בחולי אפילפסיה.<ref></ref>
* הדיאטה הקרניבורית - נחשבת לגרסה קיצונית במיוחד של דיאטה דלת פחמימות. בדיאטה זו נצרכים רק כמויות גדולות של בשר, ואינה כוללת מזון מן הצומח, כמו פירות וירקות. הדיאטה הקרניבורית אינה הוכחה כיעילה ו/או בריאה מבחינה מדעית, ועל כן לאורך השנים היא עוררה ביקורת מצד תזונאים ורופאים רבים.

== ראו גם ==
* גלוקונאוגנזה
* דיאטה

==קישורים חיצוניים==

==הערות שוליים==

קטגוריה:דיאטות
פנתר בלמואידס

פנתר בלמואידס (שם מדעי: Panthera balamoides) הוא מין נכחד מהסוג פנתר, שחי בתקופת הפליסטוקן באמריקה הצפונית. המאובנים שלו התגלו בחצי האי יוקטן שלפני 13,400 שנה מהיום. הממצאים התגלו בידי חוקר המערות התת-מימיות חרונימו אבילאס (Jerónimo Aviles). המין תואר בשנת 2019 על סמך ממצאים שהתגלו בתוך סנוטה בטולום שבקינטנה רו, מקסיקו. ממצאיו כללו רק שליש מהמפרק של עצם הזרוע שהשתייכו כנראה לסוג של פנתר. ואולם ב-2019 כמה חוקרים סברו שייתכן שמדובר על עצם של דוב ענקי - הארקטותריום, אשר היה טורף היבשה הגדול מעולם, ומאובניו התגלו הן באמריקה הצפונית והן באמריקה הדרומית אליה היגר וגם בחצי האי יוקטן. אם סברה זה נכונה היא הופכת את המין ללא רלוונטי.

פנתר זה היה כנראה קרוב ליגואר, אך היה קטן ממנו והיה יכול לטפס על עצים ביעילות כמו נמר. עם זאת המבנה הוא של טורף עוצמתי יותר המזכיר מעט יגואר או אריה.

האזור בו נמצא הפנתר היה אזור של סוואנה שהיה עשיר בצמחייה וכלכל מינים רבים של יונקים כמו פרסתנים, דלשינאים גדולים ואף פילאים קדומים. ייתכן שאלה שימשו מזון לפנתר הגדול. הוא כנראה צד ממארב מוסווה והשתמש בעוצמתו כדי להפיל טרף ולנשוך אותו בצווארו. הוא חי לצד טורפים גדולים נוספים כמו זאב בלהות, דוב הבולדוג והסמילודון.

==הערות שוליים==

קטגוריה:פנתרים פרהיסטוריים
קטגוריה:יונקים שחיו בפליסטוקן באמריקה הצפונית
קטגוריה:מגה-פאונה של הפליסטוקן באמריקה הצפונית
קטגוריה:מאובני טקסונים שתוארו ב-2019
דיסופסאליס

דיסופסאליס (שם מדעי: Dissopsalis) הוא סוג של יונק נכחד ממשפחת ההאיניילוריים שבסדרת הקראודונטים, אשר היה קרובו של ההאיניילורוס. סוג כולל 2 מינים: Dissopsalis pyroclasticus שהתגלה בקניה ותוארך לאמצע תקופת המיוקן ו-Dissopsalis carnifex שחי באסיה באמצע ובסוף המיוקן ונתגלה בפקיסטן, הודו וסין. הסוג הוגדר ב-1910 בידי החוקר הבריטי גאי אלקוק פילגרים .

הדיסופסאליס היה אחרון הקראודונטים שחיו מעולם, אם כי היה קרוב בתקופתו להאינדון מהמין Hyaenodon weilini שגם חי לקראת סוף המיוקן בסין. עם זאת ההאינדון נכחד מעט לפני סוף המיוקן והדיסופסאליס שרד קצת אחריו.

הוא היה יונק מעט קטן יותר מקרוביו והגיע לאורך 1.2 מטר, לגובה 50 סנטימטרים ולמשקל של 30 עד 40 קילוגרם בממוצע. הוא היה בעל רגליים קצרות יחסית שמנעו ממנו לרוץ היטב אך היה בעל לסתות גדולות עם ניבים חדים וארוכים בקדמת הלסת וטוחנות גדולות ורחבות שעזרו לו לרסק טרף ביעילות. ייתכן שהיה אוכל נבלות שגנב טרף של טורפים אחרים.

עם זאת הוא הפסיד בתחרות עם יונקים מסדרת הטורפים שהיו מומחים בציד ממנו. בנוסף אולי הוא נכחד עקב שינויי אקלים גדולים שהתחוללו בסוף המיוקן וגרמו להתייבשות גדולה ולהתקררות אזורים רחבים בעולם.

==קישורים חיצוניים==

קטגוריה:בעלי חיים שתוארו ב-1910
קטגוריה:טקסונים שתוארו בידי גאי אלקוק פילגרים
קטגוריה:האיניילוריים
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באפריקה
קטגוריה:יונקים שחיו במיוקן באסיה
קטגוריה:קניה: מאובנים
פייר דרמון

פייר דרמון (בצרפתית: Pierre Darmon; נולד ב-14 בינואר 1934) הוא טניסאי עבר יהודי-צרפתי, שנולד בתוניס. בשיאו דורג במקום 8 בעולם (1963).<ref name="Jews in Sports"></ref> 9 פעמים אלוף צרפת ביחידים (1957, 1959, 1960, 1961, 1963, 1965, 1966, 1967 ו-1968), יותר מכל טניסאי צרפתי אחר ו-4 פעמים אלוף צרפת בזוגות גברים.

== קריירת טניס ==
דרמון היה הטניסאי הבכיר ביותר בצרפת בין השנים 1957 ל-1969, וזכה בתואר הלאומי ליחידים תשע פעמים באותה תקופה. הוא זכה באליפות הזוגות הלאומית בצרפת בשנת 1957 (עם פול רמי), ב-1958 (עם רוברט היילט), ב-1961 (עם גרארד פילט) ובשנת 1966 (עם פרנסואה יופרט).

בשנת 1963, הצטיין דרמון ביחידים באליפות צרפת הפתוחה. בשלב חצי הגמר הוא ניצח את מנואל סנטנה מספרד (2 בעולם) ב-5 מערכות (3-6, 6-4, 6-2, 7-9, 2-6) ובשלב הגמר הוא הפסיד לרוי אמרסון מאוסטרליה (1 בעולם) בגמר ב-4 מערכות (6–3, 1–6, 4–6, 4–6).<ref name="collins2016"></ref><ref></ref> נוסף לכך, בשנת 1963 הוא הגיע לגמר בווימבלדון בזוגות, יחד עם ז'אן קלוד ברקלי והפסידו לרפאל אוסונה ואנטוניו פלפוקס ממקסיקו ב-4 מערכות (6–4, 2–6, 2–6, 2–6).

דרמון ניצח, יחד עם רעייתו רוזי דרמון, בזוגות מעורבים, בטורניר בינלאומי של ותיקים בשנת 1961. בשנים 1968 ו-1975 הגיע לאותה תוצאה עם גייל שאנפראו.

=== גביע דייוויס ===
דרמון היה חבר בנבחרת גביע דייוויס הצרפתית בשנים 1956–1967, וניצח 44 מתוך 68 המשחקים בהם השתתף. דרמון מחזיק בשיא צרפת עבור הכי הרבה ניצחונות ורוב הניצחונות ביחידים. הוא ייצג את צרפת ב-34 תחרויות גביע דייוויס, שני רק לפרנסואה יופרט שהשתתף בתחרות אחת יותר. בשנת 2002 קיבל את פרס הצטיינות גביע דייוויס.<ref></ref>

=== אולימפיאדה ===
באולימפיאדת מקסיקו (1968) סיים דרמון במקום שלישי בטורניר לזוגות גברים, שהיה טורניר הדגמה.

== הנצחה ==
בשנת 1997 נכלל דרמון בהיכל התהילה היהודי הבינלאומי בספורט.

==קישורים חיצוניים==

==הערות שוליים==

קטגוריה:ספורטאים יהודים תוניסאים
קטגוריה:ספורטאים יהודים צרפתים
קטגוריה:טניסאים צרפתים
קטגוריה:טניסאים יהודים
קטגוריה:צרפתים שנולדו ב-1934
יחסי יוון – קוריאה הצפונית

יחסי יוון–קוריאה הצפונית הם יחסי החוץ בין יוון לקוריאה הצפונית.

== רקע ==
במהלך מלחמת קוריאה לחמו כוחות יווניים כחלק מכוחות האו"ם, לצד צבא קוריאה הדרומית, נגד צבא קוריאה הצפונית.

יוון כוננה יחסים דיפלומטיים עם צפון קוריאה בשנת 2001, לאחר שחתמה באתונה על אמנה ב-8 במרץ 2001. הרפובליקה ההלנית מיוצגת ברפובליקה העממית הדמוקרטית של קוריאה על ידי שגרירותה בסיאול, ואילו שגריר צפון קוריאה ברומא מוסמך גם ליוון. שתי המדינות מקיימות קשר פוליטי מוגבל, ברמה הרשמית.

יוון תומכת בתוקף בקידום הליך של פירוק מהנשק הגרעיני בצפון קוריאה, במסגרת האו"ם, באמצעות דיאלוג והסדר שלום של הסוגיות העומדות באזור.

קיימת פעילות מינימלית בתחום היחסים הכלכליים הדו-צדדיים, עקב הסנקציות הבינלאומיות הקיימות נגד הרפובליקה העממית הדמוקרטית של קוריאה.

עם זאת, במטרה לטפל במאבק במחסור המזון העומד בפני העם הצפון קוריאני, כמו גם הליקויים הקשים בחינוך, יוון הציעה סיוע בפיתוח לרפובליקה העממית הדמוקרטית של קוריאה בצורה של מלגות. בכל הנוגע לענייני דת, המטרופוליטן האורתודוקסי של קוריאה, שנוסד על ידי הפטריארכיה האקומנית בשנת 2004, מקיים קהילה אחת מאורגנת בפיונגיאנג.

== קישורים חיצוניים ==
* [https://www.mfa.gr/en/greece-bilateral-relations/korea-north/democratic-peoples-republic-of-korea.html יחסי יוון–קוריאה הצפונית] באתר משרד החוץ היווני
מאנקי פאנץ'

קאזוהיקו קאטו (ביפנית: 加藤一彦; 26 במאי 1936 – 11 באפריל 2019) הוא אמן מאנגה (מנגקה) יפני שידוע בשם עט "מאנקי פאנץ'".

==ביוגרפיה==

קאטו נולד בעיר חמנאקו בהוקאידו. כבר בגיל צעיר הוא התחיל לצייר. לאחר סיום בית הספר הוא עבר לטוקיו והחל ללמוד אלקטרוניקה.

קאטו התחיל לצייר באופן מקצועי תחת שמות עט שונות. בשנת 1965 הוא אימץ את השם מאנקי פאנץ'. לטענת האמן הוא לא אהב את השם, אך זה היה רצונו של המנהל והוא נאלץ להסכים. אחרי שסדרת לופן השלישי זכתה להצלחה, הוא המשיך לצייר תחת שם עט זה בלבד.

במהלך עבודתו השתתף מאנקי פאנץ' ביצירת סדרות מאנגה רבות כולל המשכים של לופן השלישי ומוסאשי גאנדו.

בשנת 2005 הוא התמנה לפרופסור באוניברסיטה בפקולטה לאמנויות. על יצירותיו הוא קיבל פרסים בשנת 1981 וב-2015.

רוב חייו הוא התגורר בעיר סאקורה בצ'יבה ונפטר שם מדלקת ריאות.

==קישורים חיצוניים==

* 

* [https://www.animenewsnetwork.com/encyclopedia/people.php?id=41 מאנקי פאנץ' באנציקלופדיית אנימה]

קטגוריה:אמני מאנגה
קטגוריה:אמנים הידועים בכינוי אמנותי
קטגוריה:יפנים שנולדו ב-1937
קטגוריה:יפנים שנפטרו ב-2019
דארק-רום רקורדס

דארק-רום רקורדס (באנגלית: Darkroom Records) היא חברת תקליטים, שהוקמה על ידי אינטרסקופ רקורדס בשנת 2014.<ref name=":0"></ref> דרך חברת התקליטים הזו יצאו בעיקר אלבומים ושירים בסגנון הפופ, אלקטרופופ וכדומה.<ref name=":0" />

== אמנים ==
בילי אייליש, שנחשבת לאחד מהאמנים המצליחים ביותר של המאה ה-21, חתומה בחברת התקליטים הזו, תוך שהוציאה דרכה את אלבום הבכורה המצליח שלה , אשר זיכה אותה בשלושה פרסי גראמי, ביניהם: "אלבום השנה" ו-"אלבום הפופ הווקאלי של השנה";<ref></ref> את הלהיט הבינלאומי "Bad Guy", שכבש את פסגת מצעד הבילבורד הוט 100,<ref></ref> והיה לשיר השנה של ישראל בשנת 2019,<ref></ref> וכדומה.<ref></ref>

בין האמנים הנוספים אשר חתומים בחברת התקליטים ניתן למנות את אלק בנג'מין, אשר ידוע בזכות להיטו "Let Me Down Slowly", בו משתתפת הזמרת-יוצרת אליסיה קארה.

== קישורים חיצוניים ==

== הערות שוליים ==

*
קטגוריה:חברות תקליטים
איסוזו סופר קרוזר

איסוזו סופר קרוזר (ביפנית: いすゞ・スーパークルーザー, באנגלית: Isuzu Super Cruiser) הוא אוטובוס סיור מתוצרת יצרן הרכב היפני איסוזו, (באנגלית: Isuzu Motors Ltd, ביפנית: いすゞ自動車株式会社) אשר יוצר בין השנים 1986–1996.

==ממאפייני "איסוזו סופר קרוזר"==
* מנוע אחורי.
* סוג הנעה: הנעה אחורית.
* מספר דלתות כניסה: 1.
* דלת כניסה: באמצעות מדרגה.
* מערכת היגוי: מימין.
==דגמים==

* "P-LV719" - יוצר משנת 1986.
* "U-LV771" - יוצר משנת 1990.
* "KC-LV781" - יוצר משנת 1995.

===תצורות===
* "FHI body" - דגם מוגבה, קרוי גם: "UFC (Under-floor cockpit)", קרוי גם "Super High Decker".
* "NSK body" - דגם בגובה סטנדרטי.

== תמונות ==
FHI body
<gallery mode="packed" heights="120">
קובץ:Hato bus 754 isuzu KC-LV781R FHI 7S.jpg| "איסוזו סופר קרוזר"
קובץ:Excel bus S200F 2116.JPG| "איסוזו סופר קרוזר"
קובץ:U-LV771R-ZIPANG-Orient-Express.jpg| "איסוזו סופר קרוזר"
קובץ:Ginrei bus S230A 3172rear.JPG| "איסוזו סופר קרוזר"
קובץ:Inocencio Aniceto Transportation - Isuzu Super Cruiser SHD - 4-11.jpg | "איסוזו סופר קרוזר"
</gallery>

NSK body
<gallery mode="packed" heights="120">
קובץ:TowadaKanko P-LV719R AirportLimousine No.274.jpg| "איסוזו סופר קרוזר"
קובץ:Kumamotodentetsu yuhzuru P-LV719R nisikouSD-I.jpg| "איסוזו סופר קרוזר"
קובץ:S671-87401-inside.jpg| "איסוזו סופר קרוזר" - מבט למושבי הנוסעים
קובץ:Nishinihontetudou U-LV771R nisikou neoC-II.jpg| "איסוזו סופר קרוזר"
</gallery>

==ראו גם==
* איסוזו
* איסוזו ג'ורני K
* איסוזו גאלה מיו
* איסוזו קיובק

==קישורים חיצוניים==

==הערות שוליים==

קטגוריה:כלי רכב שהושקו ב-1986
קטגוריה:דגמי אוטובוסים
קטגוריה:כלי רכב יפניים
סופר קרוזר
קטגוריה:כלי רכב מנוע אחורי
Rhythm of the Rain

"Rhythm of the Rain" (בעברית: "קצב הגשם") הוא סינגל שהוקלט על ידי הלהקה האמריקאית The Cascades, מתוך אלבום הבכורה שלה בעל אותו השם, Rhythm of the Rain.<ref name=":1"></ref> השיר יצא לאור כסינגל בנובמבר 1962, בארצות הברית וב-25 בינואר 1963, בממלכה המאוחדת.<ref name=":1" /> הוא נכתב על ידי ג'ון קלוד גמו.<ref name=":0"></ref>

השיר הגיע למקום השלישי במצעד הבילבורד הוט 100 והיה לאחד משיריה המזוהים ביותר של הלהקה.<ref name=":4"></ref>

== הצלחה ==
השיר זכה להצלחה רבה כאשר הצליח להגיע למקום השלישי במצעד הבילבורד הוט 100.<ref name=":4" /> בסמוך לכך, הצליח להגיע אל המקום השביעי במצעד שירי ה-R&B המסחריים של בילבורד,<ref></ref> תוך שכבש את פסגת מצעד המידל-רואד של בילבורד.<ref></ref> במצעד הסינגלים הבריטי הגיע אל המקום החמישי.<ref></ref>

בסוף שנת 1963, דורג השיר ברשימת סוף השנה של בילבורד במקום הרביעי.<ref></ref>

== מיקומי שיא ==

== גרסתה של שרה ברייטמן ==

"Rhythm of the Rain" (בעברית: "קצב הגשם") בשנת 1983, הקליטה מחדש את השיר הזמרת-יוצרת האנגלייה שרה ברייטמן. השיר יצא לאור באותה השנה בה הוקלט, על ידי חברת התקליטים פולידור רקורדס, כסינגל שלא מתוך אלבום.<ref></ref> הוא נכתב על ידי ג'ון קלוד גמו והופק על ידי בארי דה וורזון.<ref name=":0" /><ref></ref>

בנוסף לכך, יצא השיר בפורמט של במטרה לעזור בקידום המסחרי שלו ברחבי העולם.<ref name=":5"></ref>

== רקע, הוצאה וסוגה ==
בממלכה המאוחדת, יצא "Rhythm of the Rain" כסינגל על ידי חברת התקליטים פולידור רקורדס, בפורמט של תקליטור 7 אינץ' כבר בשנת 1983 לאחר פרק זמן מסוים מאז הוציאה ברייטמן את "Him".<ref></ref> הבי-סייד של השיר באותו התקליט היה השיר "Action Man". בהמשך, יצא השיר באותו הפורמט גם בשאר העולם.

ישנה מהדורה מיוחדת של השיר אשר הופצה על גבי תקליט 12 אינץ' בממלכה המאוחדת.

== רשימת השמעה ==
* תקליט 7 אינץ<ref name=":3"></ref>

#
#

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!הממלכה המאוחדת
|1983
|תקליט 7 אינץ'
|פולידור
|style="text-align:center;"|<ref name=":5" />
|}

== קישורים חיצוניים ==

== הערות שוליים ==

קטגוריה:שירי 1962
קטגוריה:סינגלים מ-1962
קטגוריה:סינגלים מ-1963
קטגוריה:סינגלים מ-1983
קטגוריה:שירי שרה ברייטמן
קטגוריה:שירים באנגלית
קטגוריה:שירי לפידים
קטגוריה:שירים על גשם
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת מרקורי רקורדס
קטגוריה:סינגלים בהוצאת פולידור רקורדס
קטגוריה:סינגלים בהוצאת קולומביה רקורדס
קרחון אבסיוק

קרחון אבסיוק (באנגלית: Avsyuk Glacier) הוא קרחון בחצי האי אירוסמית', בארץ גרהאם, שבאנטארקטיקה.

הקרחון זורם לכיוון צפון-מערב, ונשפך אל מפרצון שומסקיי.

שיא גובהו של הקרחון 550 מטרים מעל פני הים.

== היסטוריה ==
===גילוי ומיפוי הקרחון ===

הקרחון נסקר על הקרקע על ידי סקר שטחי חסות איי פוקלנד בשנים 1956–1957.

הקרחון צולם מן האוויר על ידי משלחת הסקר האווירי של שטחי חסות איי פוקלנד בשנת 1957.

=== מקור השם ===

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של גרגורי א. אבסיוק (Grigory A. Avsyuk), חוקר קרחונים רוסי, שהמתמחה בחקר הקרחונים של מרכז אסיה.

שם זה ניתן בדומה לשמות אחרים בסביבת הקרחון, הקרויים על שם גאולוגים, וזאת לציון משלחת הגאולוגים של הסקר האנטארקטי הבריטי שנערך באזור.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:784 קרחון אבסיוק] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=703&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון אבסיוק] באתר הגאזט האנטארקטי המשווה SCAR של ממשלת אוסטרליה

== הערות שוליים ==

אבסיוק
אבסיוק
קרחון ואלו

קרחון ואלו או קרחון ואלוט (באנגלית: Vallot Glacier) הוא קרחון בחצי האי אירוסמית', בארץ גרהאם, שבאנטארקטיקה.

הקרחון זורם לכיוון צפון מערב, ונשפך אל פיורד לבוף, בסמוך מדרום לפסגות לואיס.

== היסטוריה ==
=== גילוי ומיפוי הקרחון ===

הקרחון מופה על הקרקע על ידי סקר שטחי חסות איי פוקלנד בשנים 1948 - שם=היס}} בהתבסס על סקרים על הקרקע ועל תצלומי אוויר שצולמו על ידי משלחת הסקר האווירי של שטחי חסות איי פוקלנד בשנת 1957.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של ז'וזה ואלו (Joseph Vallot), חוקר קרחונים צרפתי, שהיה הראשון שמדד את מהירות תנועת הקרחונים של שווייץ.

שם זה ניתן בדומה לשמות אחרים בסביבת הקרחון, הקרויים על שם גאולוגים, וזאת לציון משלחת הגאולוגים של הסקר האנטארקטי הבריטי, שנערך באזור.

== לקריאה נוספת ==

<div class="mw-content-ltr">• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, [https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005], U.S. Geological Survey, Reston, Virginia: 2008</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:15857 קרחון ואלו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=133122 קרחון ואלו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15288&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון ואלו] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/vallot_glacier מחשבון מרחקים - המרחק בין קרחון ואלו לאתרים סמוכים]

== הערות שוליים ==

ואלו
ואלו
What's the 411? Remix

What's the 411? Remix הוא אלבום הרמיקס הראשון של הזמרת-יוצרת האמריקאית מרי ג'יי בלייג'.<ref name=":0"></ref> אלבום הרמיקס יצא לאור ב-7 בדצמבר 1993, על ידי חברות התקליטים אפטאון ו-MCA רקורדס.<ref name=":0" /> את האלבום הפיקו מספר רב של מפיקים וביניהם שון קומבס, דייב הול, טוני דופאט וטים דאג שהיה מפיק בפועל.

האלבום מכיל רמיקסים לשירים מאלבומה הראשון וקיבל ביקורות חיוביות מהמבקרים. בניגוד לאלבומה הקודם האלבום לא זכה להצלחה בארצות הברית והגיע בשיאו למקום ה-118 במצעד האמריקאי הרשמי ולמקום ה-22 במצעד אלבומי ה-R&B/היפ-הופ.

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי מרי ג'יי בלייג'
קטגוריה:אלבומים שהופקו על ידי שון קומבס
קטגוריה:אלבומי חברת MCA רקורדס
הר אקבלו

הר אקבלו (באנגלית: Mount Ekblaw) הוא הר במרכז הרי קלארק, בארץ מרי בירד, שבאנטארקטיקה.

גובהו של ההר 1,235 מטרים מעל פני הים; ההר הוא הנקודה הגבוהה ביותר ברכסי פורד; וההר ה-3,534 בגובהו באנטארקטיקה.

ההר ממוקם 6 קילומטרים מזרחית להר ואן וולקנברג.

== היסטוריה ==
=== גילוי ההר ===

ההר התגלה בטיסות של השירות האנטארקטי של ארצות הברית בשנת 1940.

=== מקור השם ===

ההר נקרא על שמו של וו. א. אקבלו (W.E. Ekblaw), פרופסור לגאולוגיה באוניברסיטת קלארק; שהיה חבר במשלחת החקר קרוקר באזור הארקטי (בשנים 1913–1917).

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:4382 הר אקבלו] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=4136&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר אקבלו] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/peak.aspx?pid=12149 הר אקבלו] באתר peakbagger

== הערות שוליים ==

אקבלו
דן בישופ

ג'יימס דניאל בישופ (באנגלית: James Daniel Bishop; נולד ב-1 ביולי 1964) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס התשיעי של מדינת קרוליינה הצפונית, מאז ספטמבר 2019.

== ביוגרפיה ==
בישופ נואם בעצרת בחירות של [[נשיא ארצות הברית דונלד טראמפ בפאייטוויל, 9 בספטמבר 2019]]
בישופ נולד בשארלוט, העיר המאוכלסת ביותר בקרוליינה הצפונית. ב-1986 השלים לימודי תואר ראשון במנהל עסקים באוניברסיטת קרוליינה הצפונית בצ'אפל היל וב-1990 קיבל תואר שני במשפטים מבית הספר למשפטים של האוניברסיטה. בשנים 2004–2008 היה בישופ חבר בוועדת מחוז מקלנבורג. לאחר היעדרות בת שש שנים מהפוליטיקה של ארצות הברית, נבחר בישופ לבית הנבחרים של קרוליינה הצפונית לתקופת כהונה אחת מטעם מחוז 104, המייצג את דרום שארלוט (2015–2017). במערכת הבחירות לבית הנבחרים גבר על אריק קייבל, מועמד המפלגה הליברטריאנית. הוא ירש את רות סמואלסון, אשר פרשה מבית הנבחרים.

במהלך בחירות 2016 בארצות הברית נבחר בישופ לסנאט של קרוליינה הצפונית, הבית העליון בבית המחוקקים, וייצג את מחוז הבחירה מספר שלושים ותשע. הוא החליף את בוב רוצ'ו, שלא התמודד מחדש לסנאט. ביום הבחירות הכלליות שנערך בנובמבר 2016 זכה בישופ בכ-53% מקולות הבוחרים, וגבר על מועמד המפלגה הדמוקרטית שיקבל כ-47%. במהלך מושב הסנאט בשנים 2017–2019 היה יושב ראש משותף של הוועדה הנבחרת לרפורמה משפטית ואיחוד מחוזות, סגן יו"ר הוועדה לענייני בחירות וחבר במספר ועדות אחרות.

בישופ היה האדריכל של "חוק הפרטיות והביטחון של מתקני ציבור" בבית הנבחרים של קרוליינה הצפונית. חקיקה שנויה במחלוקת זו הגבילה טרנסג'נדרים להשתמש במתקנים ציבוריים המופרדים מגדרית, למעט אלה המזדהים לפי המין הביולוגי שלהם כפי שהוגדר בתעודת לידתם. הצעת החוק, שנחתמה כחוק בידי המושל הרפובליקני פט מקרורי ביטלה גם חוק מקומי שהועבר בידי מועצת עיריית שארלוט האוסר אפליה ועל כל ממשלה מקומית בקרוליינה הצפונית לחוקק הגנות חדשות לקהילת הלהט"ב. מבקרי החוק טענו כי הוא מנוגד להתיקון הראשון לחוקת ארצות הברית.

ב-10 בספטמבר 2019 התקיימו בחירות מיוחדות לבית הנבחרים במחוז הקונגרס התשיעי של קרוליינה הצפונית, לאחר שמושב זה נותר ריק מאז התכנס הקונגרס ה-116 של ארצות הברית. מושב זה נותר ריק לאחר שמועצת הבחירות של מדינת קרוליינה הצפונית מיאנה לאשר את תוצאות הבחירות שנערכו בבחירות 2018 במחוז עקב טענות להונאת בחירות. בשל האשמות אלה, המירוץ זכה לתשומת לב לאומית משמעותית. בבחירות המקוריות שנערכו בנובמבר 2018 הוביל מארק האריס, המועמד הרפובליקני, על דן מקרידי, מועמד המפלגה הדמוקרטית, ברוב של 905 קולות. למרות זאת, טענות על הונאת בחירות מנעו את אישור התוצאות. ב-18 בפברואר 2019 החלה מועצת הבחירות של קרוליינה הצפונית לדון בעניין, וב-21 בפברואר קבעה המועצה פה אחד לקיים בחירות חוזרות. מקרידי זכה שוב בבחיורת המקדימות שנערכו במפלגה הדמוקרטית, ובבחירות המקדימות הרפובליקניות זכה בישופ. בישופ זכה בקושי בבחירות עם 50.7% מקולות הבוחרים בעוד מקרידי זכה בכ-49% מהקולות.

ב-3 באוגוסט 2023 הכריז בישופ כי בכוונתו להתמודד לתפקיד התובע הכללי של קרוליינה הצפונית, במקום לכהונה נוספת בבית הנבחרים האמריקאי.

== קישורים חיצוניים ==

* 

* 
* 

== הערות שוליים ==

קטגוריה:חברי האספה הכללית של קרוליינה הצפונית
קטגוריה:חברי בית הנבחרים של ארצות הברית מקרוליינה הצפונית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1964
הרי קלארק (אנטארקטיקה)

הרי קלארק (באנגלית: Clark Mountains) הם קבוצה של הרים נמוכים, ברכסי פורד, בארץ מרי בירד, שבאנטארקטיקה.

גובהם של ההרים עולה על 1,200 מטרים מעל פני הים.

ההרים ממוקמים 16 קילומטרים מזרחית להרי אולג'ני.

== אתרים בהרי קלארק ==

== היסטוריה ==
=== גילוי ההרים ===

ההרים התגלו בטיסות של השירות האנטארקטי של ארצות הברית בשנת 1940.

=== מקור השם ===

ההרים נקראים על שמה של אוניברסיטת קלארק, שבווסטר במדינת מסצ'וסטס שבארצות הברית.

== לקריאה נוספת ==

<div class="mw-content-ltr">• Sugden, David. (2003).[https://www.researchgate.net/publication/293476959_Holocene_Deglaciation_of_Marie_Byrd_Land_West_Antarctica_John_O_Stone1_Gregory_A_Balco1_David_E_Sugden2_Marc_W_Caffee3_Louis_C_Sass_III4_Seth_G_Cowdery4_Christine_Siddoway4 Holocene Deglaciation of Marie Byrd Land, West Antarctica]</div>

<div class="mw-content-ltr">• C.J. ADAMS, D. SEWARD and S.D. WEAVER, [http://noblegas.berkeley.edu/~balcs/transfer/rockefeller/_ANS_ANS7_03_S095410209500037Xa.pdf Geochronology of Cretaceous granites and metasedimentary basement on Edward VII Peninsula, Marie Byrd Land, West Antarctica], Antarctic Science 7 (3): 265-277 (1995)</div>

<div class="mw-content-ltr">• C.J. Adams (1987), [http://noblegas.berkeley.edu/~balcs/transfer/rockefeller/_ANS_ANS7_03_S095410209500037Xa.pdf Geochronology of granite terranes in the Ford Ranges, Marie Byrd Land, West Antarctica], New Zealand Journal of Geology and Geophysics, 30:1, 51-72, DOI: 10.1080/00288306.1987.10422193</div>

<div class="mw-content-ltr">• GEORGE A DOUMANI; ERNEST G EHLERS, [https://pubs.geoscienceworld.org/gsa/gsabulletin/article-abstract/73/7/877/5491/Petrography-of-Rocks-from-Mountains-in-Marie-Byrd?redirectedFrom=fulltext Petrography of Rocks from Mountains in Marie Byrd Land, West Antarctica], GSA Bulletin (1962) 73 (7): 877–882. https://doi.org/10.1130/0016-7606(1962)73[877:PORFMI]2.0.CO;2 </div>

<div class="mw-content-ltr">• International Symposium on Antarctic Earth Sciences 5th : 1987, [https://books.google.co.il/books?id=D0zjDidZnO4C&pg=PA348&lpg=PA348&dq=%22Clark+Mountains%22+Antarctica&source=bl&ots=8k0r1c2vIM&sig=ACfU3U25Dk1LGPWTtfoeT5GCY4WIPKLqMQ&hl=en&sa=X&ved=2ahUKEwikoam37dDnAhXK5KQKHXupBXMQ6AEwEnoECAsQAQ#v=onepage&q=%22Clark%20Mountains%22%20Antarctica&f=false Geological Evolution of Antarctica], Cambridge, England</div>

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:2834 הרי קלארק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123589 הרי קלארק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2719&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי קלארק] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קלארק
26 (שיר)

26 הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-12 בפברואר 2017 כסינגל השלישי מתוך אלבומו הרביעי של גושן, שלושים, על ידי חברת התקליטים טדי הפקות.

== רקע וכתיבה ==
השיר נכתב והולחן על ידי נתן גושן והופק על ידי גלעד שמואלי, בדומה לשאר שירי האלבום. השיר הוא בסגנון הפופ, המאפיין שירים נוספים מתוך האלבום.

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
טרם פורסם הווידאו קליפ המלא לשיר. העלה גושן לערוץ היוטיוב שלו את האודיו הרשמי של השיר.<ref name=":0"></ref> באודיו מופיעה עטיפת הסינגל.<ref name=":0" />

נכון למאי 2024, מונה הצפיות של הקליפ עומד על כ-10.5 מיליון.<ref name=":0" />

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990047209740205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים על זמן
קטגוריה:סינגלים שהגיעו למקום הראשון במצעד הרשמי של גלגלצ
My Life (אלבום)

My Life (בעברית: חיי) הוא אלבומה השני של הזמרת מרי ג'יי בלייג', אשר יצא ב-29 בנובמבר 1994 על ידי אפטאון רקורדס. מבחינה לירית אלבום זה עוסק יותר בחייה האישיים של בלייג' ומכאן נגזר שמו. האלבום עוסק עם ההתמודדות שלה עם דיכאון קליני, התמכרויות לאלכוהול ולסמים, מערכות יחסים שהיו לה וכו'... בעקבות כך בלייג' הייתה שותפה לכל כתיבת השירים באלבום בניגוד לאלבומה הקודם ולימים זהו היה האלבום הכי אישי בקריירה שלה. בלייג' עבדה על האלבום עם מספר מפיקים שונים ביניהם שון קומבס איתו עבדה על האלבום הקודם, צ'אקי ת'ומפסון, טארקמאסטר, הרב מידלטון וכו'...

אלבום זה הביא את הפריצה העיקרית של בלייג' למיינסטרים כאשר הגיע למקום ה-7 בארצות הברית ולראש מצעד שירי ה-R&B וההיפ-הופ האמריקאי שם נשאר במשך 8 שבועות. בסופו של דבר האלבום הצליח להגיע למכירות של בנוסף האלבום היה מועמד לפרס גראמי בקטגוריית "אלבום ה-R&B הטוב ביותר" וזכה בפרס בילבורד בקטגוריית "אלבום ה-R&B של השנה". נכון להיום מכירותיו של האלבום עומדות על 3 מיליון עותקים בארצות הברית מה שמזכה אותו למעמד של 3 פלטינות במדינה. בעקבות הצלחת האלבום בשנת 1996 יצא EP של רמיקסים הכוללים רמיקסים לשירי האלבום.

== רקע ==
בעקבות ההצלחה של אלבום הרמיקסים שלה בלייג' החליטה לחזור בחורף 1994 לאולפן להקליט אלבום זה. היא נפגשה עם המפיק צ'אקי ת'ומפסון שהביא לה שיר וקטע מעבר לדוגמה. במקור בלייג' הייתה אמור לשתף פעולה עם המפיקים איתם עבדה באלבומה הראשון אך החליטה בסוף לבטל את ההחלטה לאחר שהם דרשו ממנה עוד כסף לאור הצלחת האלבום. בנוסף לת'ומפסון בלייג' עבדה עם שון קומבס אשר היה מפיק בפועל של האלבום. לקומבס היה כיוון אחר לאלבום מאשר לת'ומפסון אך מפני שבלייג' אהבה את השיר של ת'ומפסון קומבס נאלץ לשנות את הכיוון של האלבום.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי מרי ג'יי בלייג'
קטגוריה:אלבומים באנגלית
קטגוריה:אלבומים שהופקו על ידי שון קומבס
קטגוריה:אלבומי חברת MCA רקורדס
א-סאוויה

כתובת שרססו מתנחלים בפעולת תג מחיר בכפר ב-2018
א-סאוויה (בערבית: الساوية) הוא כפר פלסטיני, הממוקם בנפת שכם, במרכז השומרון, כ-18 ק"מ מדרום לשכם. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה כ-2,904 תושבים בשנת 2016.

== היסטוריה ==
===בתקופת המנדט הבריטי===
במפקד 1922 שנערך על ידי שלטונות המנדט הבריטי, הייתה בא-סאוויה אוכלוסייה של 476 מוסלמים. המספר גדל במפקד 1931 ל-596 נפש, אשר התגוררו ב-128 בתים.

בשנת 1945 האוכלוסייה בכפר הייתה 820 מוסלמים, ושטח הקרקע הכולל היה 10,787 דונם, שמתוכם הוקצו 4,394 למטעים וחקלאות שלחין, 3,412 לגידולי דגנים, ואילו 40 דונם סווגו כשטח בנוי.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית.

בשנת 1961, האוכלוסייה של א-סאוויה הייתה 1,151 נפש.

===לאחר 1967===

בעקבות מלחמת ששת הימים ב-1967, א-סאוויה עברה לשליטה ישראלית.

בשנת 1983 הוכרזו כ-400 דונם, על גבעה כקילומטר מדרום לכפר, כ"אדמות מדינה" ועליהם הוקמה ההתנחלות עלי. במשך השנים התרחבה ההתנחלות לקרקעות נוספות בבעלות פרטית של תושבי הכפר, וכפרים סמוכים בשטח של כ-1,000 דונם. רק בשנת 2013 הוכנה לעלי תוכנית מתאר, שבמסגרתה אושרו מאות מבנים לא חוקיים בשטחה. ב-2017 נבנה בית כנסת בהתנחלות עלי, בניגוד לחוק ללא אישורים, מחוץ לשטחה החוקי של ההתנחלות ועל קרקע פלסטינית פרטית של תושבי א-סאוויה. המינהל האזרחי הוציא נגד המבנה צו הפסקת בנייה.

בעשור הראשון של המאה ה-21 החל הכפר לסבול באופן קבוע מפלישות והתנכלויות של מתנחלים, במסגרת פעולות "תג מחיר", בין השאר אירועים של כריתת מטעי זיתים, ריסוס כתובות נאצה והצתות של כלי רכב ושדות:
* מתנחלים התקיפו וגירשו מחלקותיהם מוסקים במטעי הכפר.
* בנובמבר 2019, נגנב ציוד חקלאי, השחתתו עצי זית, שחלק מענפיהם נוסרו במסור חשמלי.
* בינואר 2020, מתנחלים תקפו ופצעו שני פלסטינים בכפר. השניים, אב בשנות ה-60 לחייו ובנו בשנות ה-20 לחייו סובלו מחבלות בראשם, ואושפזו במצב בינוני בבית החולים רפידיה שבשכם.

==קישורים חיצוניים==

* 

==הערות שוליים==

קטגוריה:השומרון: יישובים
קטגוריה:נפת שכם
קטגוריה:הרשות הפלסטינית: יישובים
הר רידאוט

הר רידאוט (באנגלית: Redoubt Mountain או Mount Redoubt) הוא הר הממוקם בפארק הלאומי באנף, בהרי הרוקי הקנדיים באלברטה, שבקנדה. הוא מהווה את המשען הדרומי של מעבר בולדר.

ההר קיבל את השם "רידאוט" בשנת 1908 על ידי ארתור אוליבר ווילר, המייסד של המועדון האלפיני של קנדה (AAC, Alpine Club of Canada), בשל היותו דומה לרידאוט (ביצור, הגנה צבאית חיצונית).

ניתן לטפס על ההר במסלול טיפוס בזחילה, שמדורג כבינוני עד קשה, ברכס הצפון מערבי.

כמו הרים אחרים בפארק באנף, הוא מורכב מסלע משקע שהונח בין תקופת הפרקמבריון לתקופת היורה. סלע משקע זה נוצר בים רדוד, נדחף מזרחה ומעל ראש סלע צעיר יותר במהלך האורוגנזה הלרמידית.<ref name="gadd">Gadd, Ben, Geology of the Rocky Mountains and Columbias, 2008</ref>

בהתבסס על שיטת קפן למיון אזורי אקלים, ההר ממוקם באזור אקלים תת-ארקטי עם חורפים קרים ומושלגים וקיץ מתון.<ref name="Peel"></ref> הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס.
*

== הערות שוליים ==

הר דיבאוט, כפי שנראה מאזור עמק סקוקי

קטגוריה:הרי הרוקי הקנדיים
קטגוריה:אלברטה: הרים
Unexpected Song

"Unexpected Song" (בעברית: "שיר לא צפוי"; מוכר כ-"The Unexpected Song") הוא סינגל שהוקלט על ידי הזמרת-יוצרת האנגלייה שרה ברייטמן, מתוך פסקול המחזמר "שיר וריקוד".<ref name=":3"></ref> השיר יצא לאור בספטמבר 1984, כסינגל מתוך הפסקול על ידי חברת התקליטים RCA רקורדס.<ref name=":3" />

השיר הגיע למקום ה-76 במצעד הסינגלים הבריטי.<ref></ref>

== רקע וכתיבה ==
השיר נכתב על ידי דון בלאק והופק על ידי אנדרו לויד ובר.<ref name=":3" /> הבי-סייד של השיר הוא השיר "Come Back With The Same Look In Your Eyes", אשר לקוח מאותו הפסקול Song and Dance, בו נכלל השיר "Unexpected Song", עצמו.<ref></ref> מאוחר יותר, נכלל השיר בפסקול Surrender ובאלבום האוסף, The Andrew Lloyd Webber Collection.<ref></ref><ref name=":0"></ref>

כמו כן, היה שימוש בשיר עבור המחזמר "ספר לי ביום ראשון", תוך שבוצע במספר מופעים שהתקיימו במסגרת המחזמר.<ref></ref>

== רשימת השמעה ==
* תקליט 7 אינץ<ref name=":3" />

#
#

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!מקור
|-
! rowspan="2" |כלל העולם
|ספטמבר 1984
|תקליט 7 אינץ'
|style="text-align:center;"|<ref name=":3" />
|-
|30 באוקטובר 1995
|תקליט • תקליטור
|style="text-align:center;"|<ref name=":0" />
|}

== גרסאות כיסוי ==
* הזמרת ברנדט פיטרס, הקליטה את השיר מחדש במסגרת Song & Dance: Original Broadway Cast Recording.
* הזמר מייקל קרופורד ("פנטום האופרה") הקליט את השיר מחדש במסגרת Songs From the Stage & Screen.
* הזמר פול ג'ונס הקליט את השיר מחדש במסגרת The Andrew Lloyd Webber Collection.
* הזמרת קלייר ברט הקליטה את השיר מחדש במסגרת Aspects of Andrew Lloyd Webber Volume 2.
* הזמר מייקל בול הקליט את השיר מחדש במסגרת Julian Lloyd Webber's Unexpected Songs.
* הזמר אנתוני וורלאו הקליט את השיר מחדש במסגרת Best of Act One.
* הזמרת דניס ואן אוטן הקליטה את השיר מחדש במסגרת Tell Me On a Sunday.
* הזמרת מירה מלמברג הקליטה את השיר מחדש במסגרת Unexpected: Myrra Malmberg Sings Lloyd Webber.
* הזמר דייב ווילטס הקליט את השיר מחדש במסגרת The Musicals Unplugged.

== קישורים חיצוניים ==

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:שירי שרה ברייטמן
קטגוריה:שירים באנגלית
קטגוריה:שירים שהולחנו על ידי אנדרו לויד ובר
קטגוריה:שירים ממחזות זמר
קטגוריה:שירים על מוזיקה
קטגוריה:סינגלים בהוצאת RCA רקורדס
מה אם נתנשק

מה אם נתנשק הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-19 בינואר 2013, כסינגל השני מתוך אלבומו השני של גושן, בין כל הרעשים, על ידי חברת התקליטים אן אם סי יונייטד.

== רקע וכתיבה ==
השיר נכתב והולחן על ידי נתן גושן והופק על ידי יועד נבו, בדומה לשאר שירי האלבום. השיר הוא בסגנון הפופ, המאפיין שירים נוספים מתוך האלבום.

הסינגל עצמו סוקר על ידי יוסי חרסונסקי, שציין את השיר בחיוב והעניק לו שלושה כוכבי זהב מתוך חמישה.<ref></ref>

== וידאו קליפ ==
טרם פורסם הווידאו קליפ המלא לשיר, העלה גושן לערוץ היוטיוב שלו את האודיו הרשמי של השיר. האודיו מציג בתוכו את עטיפת הסינגל.<ref name=":0"></ref>

נכון לפברואר 2020, מונה הצפיות של הקליפ עומד על כ-13 מיליון.<ref name=":0" />

== מיקומי שיא ==

== פרסים ומועמדויות ==
{| class="wikitable"
!פרס
!קטגוריה
!תוצאה
|-
|טקס נבחרי הילדים
|שיר השנה
|
|}

== קישורים חיצוניים ==

* [https://www.nli.org.il/he/items/NNL_MUSIC_AL990036893830205171/NLI לדף השיר] באתר הספרייה הלאומית

== הערות שוליים ==

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים על נשיקות
קטגוריה:סינגלים בהוצאת NMC יונייטד אנטרטיינמנט
הר ליפליאן

הר ליפליאן (באנגלית: Lipalian Mountain) הוא פסגת הרים בגובה הממוקמת בפארק הלאומי באנף, ברכס סלייט של הרי הרוקי הקנדיים של אלברטה שבקנדה. הוא נקרא על ידי ויליאם קארות'רס גוסו בשנת 1958. ליפליאן היה שם לעידן גאולוגי שהציע הפליאונטולוג האמריקני צ'ארלס וולקוט לתקופה בה אין תיעוד של מאובנים במהלך תקופת הפיצוץ הקמבריוני. מאוחר יותר הופרכה התאוריה.

== גאולוגיה ==
כמו יתר ההרים בפארק באנף, ההר מורכב מסלע משקע שהונח בין תקופת הפרקמבריון לתקופת היורה. סלע משקע זה נוצר בים רדוד, נדחף מזרחה ומעל ראש סלע צעיר יותר במהלך האורוגנזה הלרמידית.<ref name="gadd"></ref>

== אקלים ==
בהתבסס על שיטת קפן למיון אזורי אקלים, ההר ממוקם באזור אקלים תת-ארקטי עם חורפים קרים ומושלגים וקיץ מתון.<ref name="Peel"></ref> הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס בחורף.

== קישורים חיצוניים ==
* אתר פארקים בקנדה: [https://www.pc.gc.ca/en/pn-np/ab/banff הפארק הלאומי באנף]

== הערות שוליים ==

קטגוריה:אלברטה: הרים
אגם פטרמיגן (אלברטה)

אגם פטרמיגן (באנגלית: Ptarmigan Lake) הוא אגם הררי למרגלות פסגת פטרמיגן. כמה אתרי מחנאות עם נוף לאזור ממוקמים בסמוך לאגם, כמו גם בקתת הסקי סקוקי נמצאת מעל מעבר דספשן. הגישה העיקרית לאגם היא שביל ליד אתר הנופש בהר לייק לואיז. האגם מתנקז אל נהר בואו דרך עמק סקוקי.<ref></ref> 

== הערות שוליים ==

קטגוריה:הפארק הלאומי באנף
פטרמיגן
צבי כהן

הרב צבי כהן (כ"ו באדר תש"ד מרץ 1944 - ט"ו בשבט תש"ף 10 בפברואר 2020) היה רב חרדי ליטאי מרבני מערב העיר בני ברק ומחבר ספרי הלכה רבים.

==ביוגרפיה==

נולד לרב דב כהן, הרב הראשון של חיל האוויר, ולזהבה לבית רקובר, נכדת שמחה מנדלבוים.

למד בתלמוד תורה יסודי התורה בתל אביב. לאחר מכן בישיבת אור ישראל לצעירים ובישיבת פוניבז' לצעירים. בישיבה גדולה למד בישיבת באר יעקב ובישיבת פוניבז'. בשנת תשכ"ו (1966) זכה בפרס משרד הדתות לחיבורים תורניים.<ref>.</ref>

בשנת תשכ"ז נישא לאיילה שוייצר. לאחר נישואיו למד בכולל שערי תורה בתל אביב.

בט"ו בשבט תש"ן הוכתר לרב בית הכנסת אהל אברהם במערב העיר בני ברק המונה כ־200 מתפללים, שימש גם כרב בית הכנסת בתיכון הרוא"ה ברמת גן.

נפטר בט"ו בשבט התש"ף.

==חיבוריו==
חיבר כחמישים ספרים בענייני הלכה ביניהם:

בשנת תשמ"ו זכה בפרס הרב טולידאנו לספרות תורנית על ספריו "פסח שחל בשבת" ו"ט' באב שחל בשבת".

==חיים אישיים==
אחיו הם הרב שמחה כהן והדיין הרב יקותיאל כהן (אב"ד באשדוד ומהדיר ספרי ראשונים). אחותו ביילה רחל נשואה לרב יהודה עדס, ראש ישיבת קול יעקב.
==לקריאה נוספת==
* מראה כהן: מדברי תורתו ומאורחותיו של אבינו הגאון רבי צבי כהן זצ"ל, בני ברק, תשפ"א.

==קישורים חיצוניים==
* 
* [https://www.jdn.co.il/j_world/1277565/ ברוך דיין האמת: הגאון המופלא ר' צבי כהן זצ"ל], 10 בפברואר 2020, באתר JDN
* [https://www.jdn.co.il/breakingnews/1277959/ מסע הלווית הגאון רבי צבי כהן זצ"ל • תיעוד], 10 בפברואר 2020, באתר JDN
* 
* 

==הערות שוליים==

קטגוריה:רבנים חרדים
קטגוריה:רבנים ליטאים
קטגוריה:מחברי ספרי הלכה
קטגוריה:בני ברק: רבנים
קטגוריה:אישים הקבורים בבית הקברות ויז'ניץ
קטגוריה:משפחת מנדלבוים
קטגוריה:משפחת רקובר
קטגוריה:זוכי פרס הרב טולידאנו
קטגוריה:בוגרי ישיבת באר יעקב
קטגוריה:ישראלים שנולדו ב-1944
קטגוריה:ישראלים שנפטרו ב-2020
אגם הידן (אלברטה)

אגם הידן (באנגלית: Hidden Lake, "האגם הנסתר") הוא אגם קרחוני קטן בעמק סקוקי של הפארק הלאומי באנף, שבקנדה. הוא ממוקם ברכס סלייט של הרי הרוקי הקנדיים.

ניתן להגיע לאגם דרך מסלול טרק באורך 8.4 קילומטרים המתחיל בפיש קריק, בבסיס אתר הנופש בהר לייק לואיז, ליד אגם לואיז. אתר מחנה נידח ממוקם כקילומטר לפני האגם.<ref></ref> האגם הוא נקודת מוצא לטיפוס הרים, הר ריצ'רדסון, פסגת פיקה פסגת פטרמיגן.

מימי הקרחונים של האגם מנוקזים על ידי נחל קריק דרך עמק סיקוקי אל נהר בואו.

== הערות שוליים ==

הידן
הידן
קטגוריה:הפארק הלאומי באנף
כל מה שיש לי

כל מה שיש לי הוא סינגל הבכורה של נתן גושן. השיר יצא לאור ב-31 במרץ 2011, כסינגל הראשון מתוך אלבום הבכורה של גושן הנושא את שמו, על ידי חברת התקליטים אן אם סי יונייטד.

== רקע וכתיבה ==
השיר נכתב והולחן על ידי נתן גושן והופק על ידי לואי להב, בדומה לשאר שירי האלבום.

הסינגל עצמו סוקר על ידי יוסי חרסונסקי, שנתן לשיר ביקורת מעורבת והעניק לו שלושה וחצי כוכבי זהב מתוך חמישה.<ref></ref>

== וידאו קליפ ==
ב-31 במרץ 2011, הועלה האודיו הרשמי של השיר, בסמוך לצאת הסינגל.<ref name=":0"></ref> נכון לפברואר 2020, מונה הצפיות של האודיו עומד על כ-15 מיליון.<ref name=":0" />

ב-5 באוקטובר 2011 הועלה הווידאו קליפ המלא לשיר.<ref name=":1"></ref> נכון ליוני 2020, מונה הצפיות של הקליפ עומד על כמיליון.<ref name=":1" />

== מיקומי שיא ==

== פרסים ומועמדויות ==
{| class="wikitable"
!פרס
!קטגוריה
!תוצאה
|-
|טקס נבחרי הילדים
|שיר השנה
|
|}

== קישורים חיצוניים ==
* [https://www.nli.org.il/he/items/NNL_MUSIC_AL990047210660205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2011
קטגוריה:סינגלי בכורה מ-2011
קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:סינגלים בהוצאת NMC יונייטד אנטרטיינמנט
איגוד האוניברסיטאות הטכנולוגיות העצמאיות

איגוד האוניברסיטאות הטכנולוגיות העצמאיות (באנגלית: The Association of Independent Technological Universities, בראשי תיבות: AITU) היא קבוצה של אוניברסיטאות הנדסיות אמריקאיות פרטיות שהוקמה בשנת 1957. מטרת האיגוד לשתף רעיונות ושיטות מקדמות חדשנות ויזמות, לקדם קריירה מוכוונת טכנולוגית ולקדם חינוך על-תיכוני בהנדסה ומדע. תפקיד איגוד האוניברסיטאות למלא תפקיד חיוני בהבטחת עתיד התחרותיות האמריקאית בשוק הגלובלי. להשגת המטרה, האיגוד מתמקד בשלוש נקודות עיקריות:<ref>AITU, [https://theaitu.com/about-aitu/ About AITU].</ref>
* שיתוף רעיונות ושיטות עבודה מומלצות לקידום והשראה ליצירתיות, חדשנות ויזמות במסגרת החברות.
* גיוס הטובים והמבריקים לבתי הספר החברים על ידי קידום החוויות ותגמולי קריירה שחינוך מוכוון טכנולוגי מציע.
* טיפוח וקידום המצוינות בתחום ההנדסה, המדע והחינוך המקצועי החל מ- K-12 ואילך.

== מוסדות חברים ==
איגוד האוניברסיטאות הטכנולוגיות העצמאיות נוסד על ידי חמש עשרה מכללות. במהלך השנים, שניים מהמוסדות המקוריים עזבו את האיגוד (לאחר שהתרחבו מהיקפם המקורי כאוניברסיטאות טכנולוגיות), ורבים מבין השלושה עשר שנותרו עברו שינויי שם ו / או מיזוגים. תשע מכללות נוספות הצטרפו להתאחדות. להלן רשימת המוסדות להשכלה גבוהה <ref>AITU, About AITU, [https://theaitu.com/founders.html Member Institutions] .</ref>

=== רשימת המייסדים ===

=== רשימה נוכחית של אוניברסיטאות ===
שם האוניברסיטה, (בסוגריים שנת הייסוד) ומדינה נכון לשנת 2020:

== ראו גם ==
* TU9
* איגוד אוניברסיטאות המחקר
* איגוד האוניברסיטאות האמריקניות
* אוניברסיטאות הערים הגדולות
* ברית N5T
* ברית אוניברסיטאות יורו-טק
* ברית פלוס
* הברית העולמית של אוניברסיטאות טכנולוגיות
* המכון הטכנולוגי ההודי
* ועידת בתי הספר האירופיים לחינוך ומחקר הנדסי מתקדם
* ליגת IDEA

== קישורים חיצוניים ==
* 

== הערות שוליים ==

*
קטגוריה:ארצות הברית: אוניברסיטאות ומכללות
חיכיתי

חיכיתי הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-21 בנובמבר 2016 כסינגל השני מתוך האלבום הרביעי של גושן, שלושים, על ידי חברת התקליטים טדי הפקות.

== רקע וכתיבה ==
השיר נכתב והולחן על ידי נתן גושן והופק על ידי גלעד שמואלי, בדומה לשאר שירי האלבום.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי.<ref></ref>

== וידאו קליפ ==
טרם פורסם הווידאו קליפ המלא של השיר. העלה גושן לערוץ היוטיוב שלו את האודיו הרשמי של השיר, המציג בתוכו את עטיפת הסינגל, ואף את מילותיו של השיר.<ref name=":0"></ref>

נכון לפברואר 2020, מונה הצפיות של הקליפ עומד על כ-5.6 מיליון.<ref name=":0" />

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990052961350205171/NLI לדף השיר] באתר הספרייה הלאומית

== הערות שוליים ==

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:סינגלים מ-2016
קטגוריה:סינגלים שהגיעו למקום הראשון במצעד הרשמי של גלגלצ
קאימקאם

איור של הקאימקאם של קונסטנטינופול ב-1809
קאימקאם (בטורקית: Kaymakam, בטורקית עות'מאנית: قائم مقام) היה תואר מנהלי באימפריה העות'מאנית, שניתן למושל קאזה, שהייתה יחידת משנה של סנג'ק. בהמשך, נמשך השימוש בתואר שלטוני זה גם בטורקיה ובצפון קפריסין.

==באימפריה העות'מאנית==

ב-8 בנובמבר 1864 אושר חוק הווילאייטים ובמסגרתו נקבעה חלוקה מנהלית חדשה לאימפריה העות'מאנית. האימפריה חולקה ל-27 וילאייטים ובראש כל אחד מהם הועמד ואלי. כל וילאייט חולק לסנג'קים, בראש כל אחד מהם משל מוטצאריף . הסנג'קים נחלקו לקאזות (נהגה גם קָאדָה וברבים קאדות) שבראשן עמדו קאימקאמים, והללו היו נתונים לתחום שיפוטו של קאדי. הקאימקאם היה בעל דרגה צבאית המקבילה לקולונל בצבאות מערביים. הקאזה נחלקה לנאחיות ובראש כל נאחייה עמד מודיר. הנאחיות חולקו לכפרים ובראש כל כפר עמד מוח'תאר. מינוי הוואלים, המוטצאריפים והקאימקאמים היו באחריות השער הנשגב, כמו גם היתר השימוש בכספי המסים. בלבנון העות'מאנית מוסדה טרום חוק הוילאייטים שיטת ממשל אשר כונתה קאימקאמיה, והתבססה על מינוי שני קאימקאמים לכל נפה, האחד דרוזי והשני מרוני.

==בטורקיה==

ב-1941 חולקה טורקיה ל-7 מחוזות אשר חולקו ל-81 נפות. הנפות חולקו ל-923 תתי נפות (בטורקית: Ilçeler). כל תת-נפה מנוהלת על ידי קאימקאם, להוציא את תת-הנפה המרכזית בכל נפה, ובה שוכנים משרדיו של מושל הנפה כולה. חלוקה מנהלית זו הוחלה לאחר פלישת טורקיה לקפריסין והקמת צפון קפריסין.

==קישורים חיצוניים==

* גדליה אורבך, [https://books.google.co.il/books?id=PMh8pq9ea5YC&pg=PA34&lpg=PA34&dq=קאימקאם&source=bl&ots=WoNGrTWx6l&sig=ACfU3U0mKglnbZYydEHkdYNNfgz3F2iGiQ&hl=iw&sa=X&ved=2ahUKEwisqaSkxdHnAhV6VBUIHdCNChsQ6AEwA3oECAUQAQ#v=onepage&q=קאימקאם&f=false יסודות השלטון המקומי], הוצאת האוניברסיטה הפתוחה, עמודים 31–40.

==הערות שוליים==

קטגוריה:תארים עות'מאניים
קטגוריה:תוארי אצולה
קטגוריה:האימפריה העות'מאנית: צבא וביטחון
קטגוריה:האימפריה העות'מאנית: היסטוריה
קטגוריה:טורקיה: חלוקה מנהלית
גבולות הגיון

גבולות הגיון הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-5 באוקטובר 2011 כסינגל השלישי מתוך אלבום הבכורה של נתן גושן, על ידי חברת התקליטים אן אם סי יונייטד.

== רקע וכתיבה ==
השיר נכתב והולחן על ידי נתן גושן והופק על ידי לואי להב, בדומה לשאר שירי האלבום. השיר הוא בסגנון הפופ.

הסינגל עצמו סוקר על ידי יוסי חרסונסקי, שציין את השיר בחיוב והעניק לו ציון של שלושה כוכבי זהב וחצי מתוך חמישה.<ref></ref>

== וידאו קליפ ==
טרם פורסם הווידאו קליפ המלא של השיר. העלה גושן לערוץ היוטיוב שלו את האודיו קליפ הרשמי של השיר, המציג את עטיפת הסינגל.<ref name=":0"></ref>

נכון לפברואר 2020, מונה הצפיות של הקליפ עומד על כ-4 מיליון.<ref name=":0" />

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990041227820205171/NLI לדף השיר] באתר הספרייה הלאומית

== הערות שוליים ==

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:סינגלים בהוצאת NMC יונייטד אנטרטיינמנט
Share My World

Share My World (בעברית: לחלוק את עולמי) הוא אלבומה השלישי של הזמרת מרי ג'יי בלייג', אשר יצא ב-22 באפריל 1997 על ידי MCA ואפטאון רקורדס. האלבום הגיע למקום הראשון בארצות הברית ונהיה לאלבום הראשון שלה לעשות זאת. בנוסף זה היה לאלבום הראשון בו שימשה כמפיקה בפועל לצד המפיק סטיב סטוט.

== רקע והצלחה ==
באלבום מתארחים אמנים רבים ביניהם הראפרית ליל קים, הראפר נאז והזמר אר קלי. האלבום זכה לביקורות חיוביות ממבקרי המוזיקה ואף היה מועמד לפרס גראמי בקטגוריית "אלבום ה-R&B הטוב ביותר." בניגוד לשני אלבומיה הקודמים האלבום דורג בעשירייה הפותחת במצעדים נוספים כמו קנדה, שוודיה ובריטניה.

בנוסף לכך, הוא דורג ב-40 הראשונים במדינות כמו ניו זילנד, גרמניה וצרפת. הוא זכה להצלחה רבה בארצות הברית כאשר מכר 3 מיליון עותקים ובכך הגיע למעמד פלטינה משולשת.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 1997
קטגוריה:אלבומי מרי ג'יי בלייג'
קטגוריה:אלבומים באנגלית
קטגוריה:אלבומים שהופקו על ידי ג'ימי ג'אם וטרי לואיס
קטגוריה:אלבומים שהופקו על ידי רודני ג'רקינס
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת MCA רקורדס
The Tour

The Tour (בעברית: סיבוב ההופעות) הוא אלבום הופעה חיה של הזמרת מרי ג'יי בלייג', אשר יצא לאור ב-28 ביולי 1998 על ידי MCA רקורדס. האלבום מכיל קטעים מתוך שתי הופעות שלה בלוס אנג'לס אשר התקיימו במהלך סיבוב ההופעות Share My World Tour באפריל 1998.<ref></ref>

== ביקורות ==
ג'נס דו כתב רולינג סטון אמר: "האלבום בהחלט לוכד בחופשיות את האנרגיה ואת העושר של ההופעות של בלייג'". בנוסף הוא כינה אותה גם כ"מבצעת מעולה שבטוחה בעצמה" ו"כאחת שיודעת להופיע מול קהל". מאט דיהל ממגזין "בידור שבועי" כתב: "בעוד שהעיבודים לא תמיד היו כמו שצריך בלייג' פיצתה בשירה נלהבת ובביצועים מרשימים לשירי נשמה קלאסיים אשר שילבו מוטיבים שונים והראו את בלייג' כמוזיקאית מומחית". רוברט כריסטגאו ממגזין "The Village Voice" כינה את האלבום כאלבום ההופעה החיה הטוב ביותר ואף בשנת 2003 הסביר למה זה גם האלבום הכי אהוב עליו שלה: "זה לא היה בגלל הלהקה שניגנה במופע, לא בגלל בחירת השירים או עטיפת האלבום אלא בזכות הקהל המעודד בהתלהבות את בלייג' בתרועות רמות, אפילו שהיא מפספסת סולמות או אפילו שהיא לא רזה כמו הכוכבות האחרות וגם לא עושה שום דבר בנידון".

== רשימת רצועות ==

==קישורים חיצוניים==

== הערות שוליים ==

קטגוריה:אלבומי מרי ג'יי בלייג'
סיפור אחר (שיר)

סיפור אחר הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-9 באוקטובר 2018 כשיר הנושא מתוך סרטו של אבי נשר, "סיפור אחר" וכסינגל המוביל מתוך פסקול הסרט.

== רקע וכתיבה ==
השיר נכתב והולחן על ידי נתן גושן והופק על ידי גלעד שמואלי, בדומה לשאר שירי הפסקול.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל למיליון השמעות.<ref></ref>

== וידאו קליפ ==
הווידאו קליפ הנלווה לשיר הועלה לערוץ היוטיוב של גושן ב-9 באוקטובר 2018, בסמוך לצאת הסינגל.<ref name=":0"></ref> בקליפ ניתן לראות קטעים מתוך הסרט "סיפור אחר".<ref name=":0" />

נכון לפברואר 2020, מונה הצפיות של הקליפ עומד על כ-3.5 מיליון.<ref name=":0" />

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990050566750205171/NLI לדף השיר] באתר הספרייה הלאומית

== הערות שוליים ==

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים מסרטי קולנוע
קטגוריה:סינגלים מ-2018
קטרינה קאזלי

קטרינה קאזלי (באיטלקית: Caterina Caselli; נולדה ב-10 באפריל 1946) היא מפיקה מוזיקלית איטלקייה. לשעבר זמרת, בסיסטית ושחקנית.

==ביוגרפיה==
קאזלי נולדה במודנה שבאיטליה. הופעת הבכורה שלה הייתה בשנת 1966 בפסטיבל סן רמו, עם השיר "Nessuno mi può giudicare", שסיים במקום השני. את השיר היה אמור לשיר הזמר אדריאנו צ'לנטנו, אך הוא ויתר עליו. התקליט נמכר ביותר ממיליון עותקים, והגיע למעמד של תקליט זהב.<ref name="The Book of Golden Discs"></ref> קאזלי זכתה להצלחה רבה גם עם גרסת כיסוי באיטלקית של השיר "Days of Pearly Spencer" של דייוויד מקוויליאמס, שהקליטה בשם "Il volto della vita".

קאזלי היא הנשיאה של חברת התקליטים "Sugar Music", החברה שבה מקליט אנדראה בוצ'לי, מאז שגילתה אותו ב-1992.

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרות איטלקיות
קטגוריה:מפיקות מוזיקליות איטלקיות
קטגוריה:בסיסטיות
קטגוריה:שחקניות קולנוע וטלוויזיה איטלקיות
קטגוריה:איטלקיות שנולדו ב-1946
קטגוריה:איטלקים שנולדו ב-1946
תהל (עמותה)

תהל – מרכז הסיוע לנשים וילדים דתיים הוא עמותה שהוקמה בשנת 1993 על מנת לעזור לנשים וילדים ממשפחות דתיות וחרדיות הנמצאים במצבי מצוקה ומשבר וזקוקים לתמיכה ולייעוץ<ref></ref>. המרכז הוקם כמענה לנשים וילדים מציבורים אלה הנמנעים מפנייה למרכזי סיוע חילוניים. לטענת הארגון הוא פועל בהסכמת רבנים<ref></ref> ונתמך על ידי משרד הרווחה<ref></ref>.

בשנת 2017 קיבלה מייסדת ומנכ"לית הארגון, דבי גרוס, את אות ההוקרה של השרה לשוויון חברתי בתחום המאבק באלימות נגד נשים.

== פעילות ==
מרכז תהל מנהל קמפיינים לסיוע לנפגעי תקיפה מינית<ref></ref> ובונה "תוכניות מוגנות" המסייעות בהתנהלות עם תקיפות מיניות לשילוב במוסדות חינוך דתיים.

המרכז ליווה את המתלוננים במשפט נגד ראובן ישראל וולצ'ר, מטפל מטעם ארגון עצת נפש, שהורשע בביצוע מעשים מגונים במטופלים<ref></ref>.

== ראו גם ==

* מגן לקהילות היהודיות

== קישורים חיצוניים ==
* 
* 

==הערות שוליים==

קטגוריה:ישראל: עמותות
קטגוריה:ארגוני עזרה בישראל